Ego Guillermus, Tylecastry miles, notum facio tam presentibus quam futuris quod ego laudo et confirmo omnes elemosinas et donationes quas fecit fratribus Morimundi Hugo miles de Borbona. Dedit eis namque molendinum suum quod est sub Borbona situm et terram ante idem molendinum et pascua per totam terram suam in omnibus terris cultis et incultis ad omnia genera animalium pascuenda et nutrienda. Item laudo et confirmo donationes sive venditiones quod Guillermus miles, filius predicti Hugonis militis de Borbona, homo meus, fecit predictis fratribus Morimundi. Vendidit eis namque quicquid ipse vel homines sui habebant vel habere poterant in insula in qua situs est fullo vel batandus juxta predictum molendinum, et similiter concessit et vendidit predictis fratribus quicquid ipse vel homines sui habebant vel habere poterant in terra in qua modo situm est predictum molendinum. Item vendidit idem Guillermus sepedictis fratribus Morimundi quamdam peciam terre sitam versus grangiam de Andoevre que dicitur Conbes de Borbona, laude et assensu filiorum suorum Gerardi, Johannis et Wichardi, et Margarete uxoris sue. Preterea laudo et confirmo jamdictis fratribus omnes res sive possessiones quas ipsi modo tenent vel possident, necnon et omnia quibus ad presens presens predicta domus investita est tam in capite quam in menbris sive sint de dominio meo sive moveant de feodo meo cujuscumque sigillo sint munita. Laudo et concedo quiete et pacifice in perpetuum possidenda. Et ut hec mea concessio et confirmatio robur habeat firmitatis, presens cartam sigilli mei robore communivi. Actum anno Domini millesimo ducentesimo septuagesimo, mense novembri.